85/71/ETY: Komission päätös, tehty 21 päivänä joulukuuta 1984, vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukaisesti ilmoitettujen kemiallisten aineiden luettelosta



Virallinen lehti nro L 030 , 02/02/1985 s. 0033 - 0034

Suomenk. erityispainos Alue 13 Nide 14 s. 0150

Espanjank. erityispainos: Luku 13 Nide 18 s. 0196

Ruotsink. erityispainos Alue 13 Nide 14 s. 0150

Portugalink. erityispainos: Luku 13 Nide 18 s. 0196



KOMISSION PÄÄTÖS, tehty 21 päivänä joulukuuta 1984, vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukaisesti ilmoitettujen kemiallisten aineiden luettelosta (85/71/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 79/831/ETY(2), ja erityisesti sen 13 artiklan, sekä katsoo, että direktiivin 67/548/ETY 13 artiklan 2 kohdassa säädetään, että komissio pitää luetteloa direktiivin mukaisesti ilmoitetuista aineista, direktiivin 67/548/ETY 13 artiklan 3 kohdassa säädetään, että luettelon muoto ja siihen tarkoitetut tiedot määritetään 21 artiklassa säädetyn menettelyn mukaisesti, olisi julkaistava luettelo direktiivin 67/548/ETY tavoitteiden mukaisesti, nimittäin ihmisten ja ympäristön suojelemiseksi mahdollisilta vaaroilta, joita uusien aineiden markkinoille saattaminen voi aiheuttaa, ja tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annetujen direktiivien mukauttamista teknüka kehitykseen käsittelevän komitean lausunnon mukaiset, ON PÄÄTTÄNYT SEURAAVAA: 1 artikla Komission direktiivin 67/548/ETY 13 artiklan 2 kohdan mukaisesti pitämä luettelo kemiallisista aineista, jäljempänä "luettelo", laaditaan liitteessä olevien määräysten mukaisesti. 2 artikla Direktiivin 67/548/ETY 6 artiklan mukaisesti ennen Einecs-luettelon julkaisuvuoden heinäkuun 1 päivää ilmoitettujen kemiallisten aineiden luettelo julkaistaan Euroopan yhteisöjen virallisen lehden C-sarjassa viimeistään kyseisen vuoden 31 päivänä joulukuuta. Muutokset julkaistaan joka vuosi, viimeistään 31 päivänä joulukuuta, Euroopan yhteisöjen virallisessa lehdessä ja ne kattavat ajanjakson edellisen vuoden 1 päivästä heinäkuuta julkaisuvuoden 30 päivään kesäkuuta. Tehty Brysselissä 21 päivänä joulukuuta 1984. Komission puolesta Karl-Heinz NARJES Komission jäsen (1) EYVL N:o 196,16.8.1967, s. 1 (2) EYVL N:o L 259, 15.10.1979, s. 10 LIITE Menetelmä luettelon laatimiseksi 1. Komissio laatii ja pitää luetteloa direktiivin 9 artiklan mukaisesti jäsenvaltioiden toimivaltaisten viranomaisten toimittamien tietojen perusteella. 2. Jokaisesta luetteloidusta aineesta merkitään seuraavat tiedot: - ilmoituksen numero - aineen tunnistetiedot. Lisäksi vaarallisista aineista on luettelossa direktiivin 4 artiklan mukaisesti luokitus, sen jälkeen kun se on merkitty mainitun direktiivin liitteeseen I ETY-numerollaan. 3. Jollei 4 kohdasta muuta johdu, aineen tunnistetietoina merkitään: - kauppanimi - kansainvälisen puhtaan ja sovelletun kemian liiton (IUPAC) nimikkeistön mukainen kemiallinen nimi. 4. Kun jäsenvaltion toimivaltainen viranomainen direktiivin 11 artiklaa sovellettaessa sitä pyytää, voidaan aineen tunnistetietoina merkitä ainoastaan ilmoittajan antama kauppanimi direktiivin 6 artiklan 1 kohdan mukaisesti. Kun on kyse vaarallisesta aineesta, aineen tunnistetiedot voivat olla näin merkittyinä kunnes aine lisätään direktiivin liitteeseen I. Kun se on kirjattu liitteeseen I, siellä olevat nimitykset lisätään luetteloon. Kun on kyse aineesta, jota ei ole luokiteltu vaaralliseksi, aineen tunnistetiedot voivat olla näin merkittyinä korkeintaan kolmen vuoden ajan sen ensimmäisestä esiintymisestä luettelossa. Kuitenkin, direktiivin 7 artiklan 3 kohdan mukaisesti, kun toimivaltaisen viranomaisen, jota asia koskee, mielestä aineen kansainvälisen puhtaan ja sovelletun kemian liiton (IUPAC) nimikkeistön mukainen kemiallinen nimi paljastaa kaupallista hyödyntämistä tai valmistusta koskevia tietoja, aine kirjataan pelkällä kauppanimellään niin pitkään, kuin toimivaltaisen viranomaisen mielestä on tarpeen. Komission julistus Komissio alkaa järjestelmällisesti käyttää, aina kun se on mahdollista, IUPAC:n nimikkeistön mukaista nimeä sisällyttäessään uusia vaarallisia aineita direktiivin liitteeseen I.